CELEX: 62010CN0002
Language: sk
Date: 2010-01-04 00:00:00
Title: Vec C-2/10: Návrh na začatie prejudiciálneho konania, ktorý podal Tribunale Amministrativo Regionale per la Puglia (Taliansko) 4. januára 2010 — Azienda Agro-Zootecnica Franchini s.a.r.l. a Eolica di Altamura s.r.l./Regione Puglia

13.3.2010   
            
            
               SK
            
            
               Úradný vestník Európskej únie
            
            
               C 63/33
            
         Návrh na začatie prejudiciálneho konania, ktorý podal Tribunale Amministrativo Regionale per la Puglia (Taliansko) 4. januára 2010 — Azienda Agro-Zootecnica Franchini s.a.r.l. a Eolica di Altamura s.r.l./Regione Puglia
   (Vec C-2/10)
   2010/C 63/54
   Jazyk konania: taliančina
   
      Vnútroštátny súd, ktorý podal návrh na začatie prejudiciálneho konania
   
   Tribunale Amministrativo Regionale per la Puglia
   
      Účastníci konania pred vnútroštátnym súdom
   
   
      Žalobkyne: Azienda Agro-Zootecnica Franchini s.a.r.l. a Eolica di Altamura s.r.l.
   
      Žalovaný: Regione Puglia
   
      Prejudiciálna otázka
   
   Je ustanovenie článku 1 ods. 1226 zákona č. 296 z 27. decembra 2006 v spojení s ustanovením článku 5 ods. 1 vyhlášky ministerstva životného prostredia a ochrany územia a mora zo 17. októbra 2007 a s ustanovením článku 2 ods. 6 regionálneho zákona regiónu Puglia č. 31 z 21. októbra 2008 zlučiteľné s právom Spoločenstva a najmä so zásadami vyplývajúcimi zo smerníc 2001/77/ES (1) a 2009/28/ES (2) (týkajúcich sa obnoviteľných zdrojov energie) a zo smerníc 1979/409/ES (3) a 1992/43/ES (4) (týkajúcich sa ochrany vtáctva a prirodzených biotopov) v rozsahu, v akom namiesto vykonania osobitného hodnotenia dosahov na životné prostredie, ktoré by analyzovalo vplyv samostatného projektu na konkrétne miesto dotknuté daným projektom, absolútne a bez rozdielu zakazujú umiestňovať v rámci LEV a OCHÚ tvoriacich ekologickú sústavu ‚NATURA 2000‘ veterné elektrárne, ktoré nie sú určené pre vlastnú spotrebu?
   
      (1)  Ú. v. ES L 283, s. 33; Mim vyd. 12/002, s. 121.
   
      (2)  Ú. v. EÚ L 140, s. 16.
   
      (3)  Ú. v. ES L 103, s. 1; Mim vyd. 15/001, s. 98.
   
      (4)  Ú. v. ES L 206, s. 7; Mim vyd. 15/002, s. 102.